TOP ออกหุ้นกู้ 2 ชุด รวม 1 พันล้านเหรียญฯ ดอกเบี้ย 2.5%-3.75% ขายสถาบันตปท.
TOP ออกหุ้นกู้ 2 ชุด รวม 1 พันล้านเหรียญฯ ดอกเบี้ย 2.5%-3.75% ขายสถาบันตปท.
TOP ออกหุ้นกู้ 2 ชุด รวม 1 พันล้านเหรียญฯ ดอกเบี้ย 2.5%-3.75% ขายสถาบันตปท.
15 มิ.ย. 2563

บริษัท ไทยออยล์ จำกัด (มหาชน) หรือ TOP ระบุว่า บริษัท ไทยออยล์ ศูนย์บริหารการเงิน จำกัด (TTC) ซึ่งเป็นบริษัทย่อยได้ดำเนินการออกและเสนอขายหุ้นกู้ไม่มีหลักประกันและไม่ด้อยสิทธิให้กับนักลงทุนสถาบันต่างประเทศ จำนวนรวม 1,000 ล้านเหรียญสหรัฐ โดยมีบริษัทเป็นผู้ค้ำประกันหุ้นกู้ทั้งจำนวน แบ่งเป็น หุ้นกู้อายุ 10 ปี จำนวน 400 ล้านเหรียญสหรัฐ อัตราดอกเบี้ยคงที่ 2.5% ต่อปี และหุ้นกู้อายุ 30 ปี จำนวน 600 ล้านเหรียญสหรัฐ อัตราดอกเบี้ยคงที่ 3.75% ต่อปี
โดยหุ้นกู้ดังกล่าวได้รับการจัดอันดับความน่าเชื่อถือจาก Standard and Poor’s และ Moody’s ที่ระดับ BBB+ และ Baa2 ตามลำดับ โดยกำหนดอัตราดอกเบี้ย (Pricing Date) เมื่อวันที่ 11 มิถุนายน 2563 และจะดำเนินการแล้วเสร็จ (Settlement Date) วันที่ 18 มิถุนายน 2563
สำหรับเงินที่ได้รับจากการออกหุ้นกู้ครั้งนี้ บริษัทจะนำไปใช้เพื่อพัฒนาโครงการการลงทุน รวมถึงใช้ในกิจการทั่วไป เพื่อรองรับการเจริญเติบโตของบริษัทและบริษัทในกลุ่มในอนาคต